Nora B-52

**Nora B-52** (**N**ovo **OR**užje **A**rtiljerije) je srbijanska samohodna haubica bazirana na kamionu *FAP-2632* s pogonom 8x8.

## Historija 
Sredina 1980-tih godina u Jugoslaviji (u vojnom smislu) bila je karakteristična, između ostalog i po intenzivnom razvoju artiljerije. Kod poljske artiljerije, poslije uvođenja samohodne haubice sa 152&nbsp;mm M84 topom (kodno ime: NORA-A) u naoružanje JNA, nastavljen je razvoj artiljerije. Sve to izvedeno je u skladu s taktičko-tehničkim zahtjevima tog doba.
Tu artiljeriju sačinjavale su tri varijante:
* vučna (NORA-A) - dužina cijevi od 39 kalibara,
* samohodna (NORA-B) - dužina cijevi od 45 kalibara i
* samopokretna (NORA-C).
Također, u isto vrijeme realiziran je program konverzije vučnog topa sovjetske proizvodnje 130&nbsp;mm M48 u savremeni artiljerijski sistem od 155&nbsp;mm s cijevi dužine 45 kalibara.

Upravo je samohodna varijanta (top-haubica) *NORA-B* ta koja je donjela priznanje i potvrdila status avangarde jugoslavenskim artiljerijskim stručnjacima. Taj koncept primjenjuje se i danas, te prema njemu firma *Yugoimport SDPR* proizvodi novi i i redizajnirani model samohodne haubice - Nora B-52.

Nora-B predstavlja i prvo rješenje u svjetskim razmjerima u tzv. otvorenoj ugradnji top-haubice na točkastu platformu. Time  je načinjen značajan zaokret u odnosu na do tada usvojen koncept samohodnog oružja kupolne ugradnje.

Originalni koncept razvoja samohodne haubice NORA-B oslanjao se na program konverzije ruskog topa 130&nbsp;mm 130 mm top M-46. Taj program podrazumijevao je ugradnju konvertiranog topa kalibra 155 ili 152&nbsp;mm s cijevi dužine 45 kalibara na šasiju kamiona velike prohodnosti -  *FAP 2832*. Korištenjem aerodinamički optimizirane municije s plinskim generatorom, osigurano je postizanje maksimalnih dometa do 39&nbsp;km. Plinski generator smatra se jednim od uspješnijih razvojnih projekata jugoslavenske vojne industrije 1980-tih godina.

## Razvoj nakon raspada SFRJ 
Raspadom SFRJ, stručnjaci *Vojnotehničkog Instituta* su kao rezultat analize savremenih trendova u razvoju artiljerijskog oružja i potreba oružanih snaga SRJ, tokom 1990-tih godina nastavili razvoj u segmentu podsustava metka sa sagorivim monoblok barutnim punjenjem. Također, tražili su i novo rješenje za zatvarač sa sistemom samozaptivanja barutnih plinova i rotacijskim nosačem kapsula.

"Yugoimport SDPR" je krajem 1990-ih godina prepoznao razvojni i proizvodni potencijal te značajnu šansu za prodor na svjetsko tržište samohodne artiljerije. Firma je uložila napor koji je rezultirao razvojem značajnog savremenog oružja. Uz to zadržan je i osnovni koncept ugradnje oružja na točkašku šasiju. Savremena samohodna haubica nosi oznaku *NORA-B52K1*, te je rezultat višegodišnjih maksimalnih napora projektnog tima. Cijeli projekt finaliziran je u poduzeću "*Lola-sistem*", a uz puni angažman i suradnju s više srpskih vodećih poduzeća obrambene industrije (MBL Lučani, Sloboda, PPT i dr.).

## Karakteristike 
[mini|250px|desno|NORA B-52 vojske [Bangladeša.]]
### Karakteristike Nore B-52 
Visoka efikasnost Nore B-52  postignuta je karakteristikama i razvojem sljedećih podsistema:

* Balistički sistem zasniva se na cijevi kalibra 155&nbsp;mm, dužine 52 kalibra, zapremine barutne komore od 23 litre, s dvokomornom plinskom kočnicom visoke efikasnosti. 
** Barutna komora razvijena je na originalnom rješenju samozaptivanja, sa revolverskim nosačem kapsula.
** Razvijena je i porodica savremenih monoblok barutnih punjenja sa sagorivim čahurama. Također, u razvoju je porodica modularnih barutnih punjenja, u skladu s najnovijim standardima razvoj barutnog punjenja u zemljama EU.
** Balistički sistem omogućava ostvarivanje maksimalnog dometa od 41&nbsp;km korištenjem municije tipa *ERFB-BB*.
[mini|desno|250px|Nora B-52 M15 [Vojska Srbije|vojske Srbije.]]
* Visoki nivo operativne pokretljivosti s maksimalnom brzinom od 80 do 100&nbsp;km/h na kvalitetnijim putevima i do 25&nbsp;km/h na putu makadamskog tipa. Kamion ima i sposobnost svladavanja vodenih prepreka, mekog i /ili raskvašenog zemljišta. Sve je to postiguto zahvaljujući sistemu za automatsku regulaciju pritiska u pneumaticima u funkciji tvrdoće terena. 
* Visoka taktička pokretljivost omogućuje brzo zauzimanje vatrenog položaja na različitim vrstama terena.
* Bitno je istaknuti da samohodna haubica zadovoljava i zahtjeve strategijske pokretljivosti. S ukupnom masom od oko 28 tona, NORA-B se može efikasno transportirati avionima Iljušin-76 i drugim avionima te klase, željeznicom i sredstvima pomorskog transporta. 
* Uvoden je hidraulički sistem za učvršćenje platforme topa pri radu, koji se satoji od četvorokrakog hidraulički preklapajućeg lafeta s ugrađenim amortizerima. Njime se upravlja iz kontrolne stanice smještene na boku vozila.
** Cijev topa se hidraulički pokreće po azimutu i elevaciji. Time se smanjuje vrijeme potrebno za prelazak iz marševskog u borbeni položaj i obrnuto na svega 90 sekundi. Tako se značajno utječe na ukupnu efiaksnost oružja i sposobnost preživljavanja na bojištu kada dolazi do brzog protivničkog kontranapada. 
* AutomatskI punjač omogućava robotizirano dovođenje projektila i barutnog punjenja na liniju punjenja i njihovo potiskivanje u ležište granate. Time se smanjuje nivo fizičkog opterećenja posade, postiže max. brzina gađanja od oko 6 granta u minuti, odnosno mogućnost opaljenja tri granate za 20 sekundi.
** Automatski punjač sadrži dva spremnika s automatskim obrtno - karuselskim nosačima municije, smještenim sa svake strane haubice, koji sadrže 12 projektila (desni) i 12 punjenja (lijevi spremnik) spremnih za ratnu upotrebu. 
** Također, tu su i 24 projektila i punjenja smještena u modularnom spremniku smještenom iza kabine samohodne haubice. Omogućeno je brzo dopunjavanmje spremnika punjača, uz minimalno naprezanje posade.
mini|desno|250px|Prototip nove samohodne haubice 155 mm MGS-25 Aleksandar dometa 70 km.
* Automatizacijom svih funkcija pokretanja haubice po pravcu i elevaciji (automatsko dovođenje haubice u nišansku liniju na osnovu podataka dobijenih od veze), utječe se na:
** izuzetno skraćivanje vremena od prelaska iz marševskog u borbeni položaj do opaljenja prvog projektila,
** povećanje brzine gađanja, 
** mogućnost gađanja gornjom grupom uglova do 650 elevacije i
** postizanje mogućnosti manevra vatrom (jednovremeno pristizanje tri projektila na cilj). 
* Mogućnost  djelovanja u:
** osnovnom sektoru, 
** suprotnom smjeru vožnje, kao i 
** u pomoćnom, preko kabine vozača.
* Uvođenje savremenog sistema za upravljanje topom s komandno informacijskim sistemom. Time je omogućeno integriranje samohodne haubice NORA-B 52K1 u savremenu artiljeriju.
* Mogućnost maksimalnog stepena iskoristivosti ranije navedenih visokih karakteristika borbene vrijednosti haubice, od visoke operativne pokretljivosti, velikog dometa, velike brzine gađanja do maksimalne automatizacije svih relevantih funkcija. 
** Nora B-52 omogućava maksimalnu optimizaciju kompletne procedure gađanja, koja obuhvata promatranje ratišta uz mogućnost brzog prijenosa svih relevantih podataka o ciljevima do komandog mjesta. 
** Tu su i dodatne sposobnosti kao što su: sposobnost brzog izbora ciljeva i proračun elementa gađanja, te prijenos elemenata gađanja do haubice. 
* Suvremeni komandno informacijski sistem, zasnovan je na suvremenoj informacijskoj tehnologiji i osobno razvijenim softverima. Time se omogućava komunikacija u kontinuitetu sa svim elementima topištva i razmjena svih relevantinih informacija potrebnih za izvođenje borbenog zadatka. Sve to uz minimizaciju potrebnog vremena. 
* Kompketna samohodna haubica, zajedno s navedenim osobinama sredstva, omogućava integraciju haubice sa svim normama i standardima NATO-a.

## Zanimljivosti
* Izraelska kompanija ELBIT razvija artiljerijsku municiju 155mm M454 Super High Explosive sa kočećim padobranom, koja pokriva 6x veću površinu cilja u odnosu na klasične i oko 70 odsto ubojitosti kasetne municije.
## Korisnici 
*: 18 komada.
*: 18 komada.
*: 24 komada.
*: 24 komada.
*: 18
 komada.

## Reference
## Literatura
*

## Vanjski linkovi
* Simulator za top haubicu Nora B-52 (RTS Dozvolite - Zvanični kanal)
* Veći domet artiljerije - Oganj i Nora (RTS Dozvolite - Zvanični kanal)
* Kako se prave Nora, Lazar i Miloš (RTS Dozvolite - Zvanični kanal)

Kategorija:Artiljerija